贈江油尉
作者：李白
朝代：唐

paragraphs: 嵐光深院裏，傍砌水泠泠。
野燕巢官舍。
溪雲入[古]廳。
日斜孤吏過，簾捲亂峯青。
五色神仙尉，焚香讀道經。
（楊慎《全蜀藝文志》）（見《蜀中名勝記》卷十，云此詩「爲米芾書，刻在縣衛」。
「古」字據此書補。
吳企明謂此詩中「五色神仙尉」一句，用《北夢瑣言》卷十二所載張裼之子聞說壁魚入道經函，因蠹食神仙字身有五色，吞之可成仙的典故，因疑此詩爲晚唐人或宋人所假託。
）。